Daugavmalas iela (Rīga)
Šis raksts ir par ielu Rīgā. Par citām jēdziena Daugavmalas iela nozīmēm skatīt nozīmju atdalīšanas lapu. Daugavmalas iela ir Rīgas iela Latgales priekšpilsētas Dārziņu apkaimē. Iela stiepjas gar Daugavas un Dārziņu attekas krastu gandrīz visā apkaimes garumā. Daugavmalas iela sākas pie Aroniju ielas krustojuma, turpinās ar vairākiem pārtraukumiem, līdz beidzas krustojumā ar Dārziņu 42. līniju. Ielas kopējais garums ir 3856 metri, tā atsevišķos posmos klāta ar asfaltbetona vai grants segumu, bet citi posmi ir bez seguma. Ielā ir privātmāju un vasarnīcu apbūve.